gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8099, del 04-08-2017 (2017/7274)

Correcció d'errades de l'anunci de la licitació convocada per a adjudicar l'ús privatiu, en règim de concessió administrativa, del domini públic municipal dels espais susceptibles d'albergar publicitat estàtica.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7274


Data del document
:   02-08-2017

Organisme emissor
:   Ajuntament de Xirivella

Tipus de document
:   Correcció d'errades

Correcció d'errades

 Descriptors 

:   * Xirivella
    * contracte administratiu

Correcció d'errades de l'anunci de la licitació convocada per a adjudicar l'ús privatiu, en règim de concessió administrativa, del domini públic municipal dels espais susceptibles d'albergar publicitat estàtica. [2017/7274]  
Advertit un error en l'anunci de la licitació convocada per l'Ajuntament de Xirivella per a adjudicar l'ús privatiu, en règim de concessió administrativa, del domini públic municipal dels espais susceptibles d'albergar publicitat estàtica, publicat en el Diari Oficial de la Generalitat Valenciana número 8097, de data 2 d'agost de 2017, Es procedix a l'esmena de l'error material existent en l'apartat 8.a de l'anunci de licitació.  
  
On diu:  
«8. Presentació d'ofertes o de sol·licituds de participació  
a) Durant el termini de 15 dies naturals a comptar des de l'endemà de la publicació d'aquest anunci en el Diari Oficial de la Generalitat Valenciana»;  
  
Ha de dir:  
«8. Presentació d'ofertes o de sol·licituds de participació  
a) Durant el termini de 30 dies naturals a comptar des de l'endemà de la publicació d'aquest anunci en el Diari Oficial de la Generalitat Valenciana».  
  
Per mitjà del present anunci es fa pública l'esmena corresponent, i es pot accedir al contingut d'aquesta en la Secció de Contractació de l'Ajuntament de Xirivella i a través del perfil del contractant. S'estableix el termini de presentació de proposicions de la licitació referida en 30 dies des de l'endemà de la publicació en el Diari Oficial de la Comunitat Valenciana del present anunci.  
Cosa que es fa pública perquè se'n prenga coneixement.  
   
Xirivella, 2 d'agost de 2017.- L'alcalde president accidental: Josep Manel Moret i Cabuchola.
Diari Oficial de la Generalitat Valenciana


Sumari del DOGV 7983, del 20-02-2017 (2017/1069)

Informació pública de la modificació del projecte de reparcel·lació de la UE 3 del sector Masia de Baló.
--------------------------------------------------------------------------------------------------------

### Dades del document

Número de DOGV
:   7983

Data del DOGV
:   20-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1069


Data del document
:   03-02-2017

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * administració local

Informació pública de la modificació del projecte de reparcel·lació de la UE 3 del sector Masia de Baló. [2017/1069]  
Per Resolució d'Alcaldia número 3018 de data 21 de desembre de 2016, es va aprovar sotmetre a exposició pública la modificació del projecte de reparcel·lació de la UE 3 del sector Masia de Baló per període d'un mes, comptat des de l'endemà de la publicació del present anunci en el Diari Oficial de la Generalitat Valenciana.  
Durant el període d'informació pública, quedarà l'expedient a disposició de qualsevol que vulga examinar-lo, en les dependències de l'Ajuntament de Riba-roja de Túria, en el Departament d'Urbanisme i en la pàgina web www.ribarroja.es, a l'efecte que es presenten les al·legacions i suggeriments que es consideren pertinents.  
  
Riba-roja de Túria, 3 de febrer de 2017.- L'alcalde: Roberto P. Raga Gadea.
Diari Oficial de la Generalitat Valenciana


Sumari del DOGV 7963, del 23-01-2017 (2017/460)

RESOLUCIÓ de 30 de desembre de 2016, de la Direcció General d'Obres Públiques, Transport i Mobilitat, per la qual se sotmet al tràmit d'informació pública l'avantprojecte de llei de la Generalitat, del taxi de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7963

Data del DOGV
:   23-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/460


Data del document
:   30-12-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * cooperació administrativa

RESOLUCIÓ de 30 de desembre de 2016, de la Direcció General d'Obres Públiques, Transport i Mobilitat, per la qual se sotmet al tràmit d'informació pública l'avantprojecte de llei de la Generalitat, del taxi de la Comunitat Valenciana. [2017/460]  
D'acord amb el que estableixen l'article 42 de la Llei 5/1983, de 30 de desembre, del Consell; l'article 45 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius de la Generalitat, i en virtut de les atribucions conferides per l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Sotmetre al tràmit d'informació pública l'esborrany d'avantprojecte de llei de la Generalitat, del taxi de la Comunitat Valenciana.  
El termini per a la presentació d'observacions serà de 15 dies hàbils, comptadors a partir de l'endemà de la publicació del present anunci en el Diari Oficial de la Generalitat Valenciana.  
Llocs d'exposició:  
- Adreça d'internet:  
http://www.habitatge.gva.es/normativa-en-tramitación.  
- Direcció General d'Obres Públiques, Transport i Mobilitat, c/ Castán Tobeñas, núm.77, torre 1, 46603 València, en horari de 09.00 a 14.00 h, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades s'han de formular per mitjà d'un escrit dirigit a aquesta direcció general, per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 30 de desembre de 2016.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8096, del 01-08-2017 (2017/6159)

Notificació de la sentència dictada en el procediment ordinari número 2441/2015.
--------------------------------------------------------------------------------

### Dades del document

Número de DOGV
:   8096

Data del DOGV
:   01-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6159


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el procediment ordinari número 2441/2015. [2017/6159]  
Procediment ordinari número 002441/2015-A  
De: BBVA Renting, SA.  
Procurador: Emigdio Tormo Ródenas.  
Contra: Ángel Rubiel Valencia.  
En aquest procediment ordinari número 2441/2015, seguit a instàncies de BBVA Renting, SA, representat pel procurador Emigdio Tormo Ródenas, contra Ángel Rubiel Valencia s'ha disposat, mitjançant la diligència d'ordenació dictada en el dia de hui, notificar als demandats la sentència dictada en el procediment esmentat que té la dispositiva que és com segueix:  
  
«Dispositiva  
Estime substancialment la demanda interposada pel procurador Emigdio Tormo Ródenas, en nom i representació de BBVA Renting, SA, contra Ángel Rubiel Valencia, i condemne el demandat a pagar 6.401,82 euros, més l'interés expressat en el cos d'aquesta resolució.  
  
Impose les costes a la part demandada.  
Notifiqueu aquesta resolució a les parts i feu-los saber que, en contra, pertoca el recurs d'apel·lació que cal interposar dins del termini de 20 dies davant d??aquest jutjat, en què cal acreditar la constitució d??un dipòsit per l'import de 50 euros mitjançant l'ingrés en el compte de consignacions d??aquest jutjat, així com, si escau, el pagament de la taxa establida per la Llei 10/2012.  
Aquesta és la meua sentència, de la qual porteu un testimoniatge a les actuacions i incorporeu-ne l'original al llibre de sentències que, jutjant definitivament en primera instància, pronuncie, mane i firme.»  
  
I atés que el demandat, Ángel Rubiel Valencia, es troba en parador desconegut, expedisc aquest edicte a fi que li valga de notificació de forma deguda.  
  
Elx, 26 de maig de 2017.- El lletrat de l'Administració de justícia: Antonio Salar Andreu.
Diari Oficial de la Generalitat Valenciana


Sumari del DOGV 7994, del 07-03-2017 (2017/1218)

Notificació de la sentència dictada en el procediment ordinari número 987/2010.
-------------------------------------------------------------------------------

### Dades del document

Número de DOGV
:   7994

Data del DOGV
:   07-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1218


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment ordinari número 987/2010. [2017/1218]  
Assumpte civil 000987/2010  
Judici: Procediment ordinari número 000987/2010.  
Part demandant: Sven-Ola Tücke.  
Part demandada: Fritz Walter Manfred Hirschhausen.  
Sobre: ordinaris.  
En el judici a què es fa referència, seguit en aquest jutjat, s'ha dictat la sentència, de data 28 de febrer de 2013, en què s'ha disposat notificar a Fritz Walter Manfred Hirschhausen, i atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, s'hi pot interposar un recurs d'apel·lació que s'haurà d'interposar dins del termini de 20 dies comptadors des de l'endemà de la notificació d'aquesta resolució.  
I a fi que valga de notificació de forma deguda a Fritz Walter Manfred Hirschhausen, expedisc aquest edicte. Torrevieja, 30 de gener de 2017.  
De conformitat amb el que disposa la Llei orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen caràcter confidencial i no n'és permesa la transmissió o comunicació pública a través de qualsevol mitjà o procediment, i s'han de tractar exclusivament per a les finalitats pròpies de l'Administració de justícia.  
El contingut de l'edicte s'ajusta al que disposa la Instrucció número 6/2012, de la Secretaria de l'Administració de Justícia.  
L'estenc jo, el secretari/ària judicial, per a fer constar que aquest edicte s'ha fixat en el dia de hui al tauler d'anuncis. En done fe.  
  
  
Torrevieja, 30 de gener de 2017.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7991, del 02-03-2017 (2017/1029)

Notificació de la sentència dictada en el procediment de mesures de fills extramatrimonials número 1098/2015.
-------------------------------------------------------------------------------------------------------------

### Dades del document

Número de DOGV
:   7991

Data del DOGV
:   02-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1029


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures de fills extramatrimonials número 1098/2015. [2017/1029]  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, que en el judici a què es fa referència s'ha dictat la resolució que, literalment, és com segueix:  
  
«Sentència número 547/2016  
Castelló de la Plana, 21 de setembre de 2016  
José Luis Conde-Pumpido García, magistrat jutge de Primera Instància número 7 de Castelló de la Plana, he conegut aquestes actuacions sobre mesures de fills extramatrimonials número 1098/2015, promogudes per Genilda das Gracas Silva, representada per la procuradora la senyora Cruz Sorribes i defensada pel lletrat el senyor Ventura Nos, contra Richardson da Silva Bastos, en rebel·lia, i en què ha sigut part el Ministeri Fiscal.  
Dispositiva  
Estime la demanda formulada per la procuradora la senyora Cruz Sorribes, en nom i representació de Genilda das Gracas Silva, contra Richardson da Silva Bastos, i decrete l'adopció de les mesures següents:  
  
1. Atribuïsc a la mare la guarda i custòdia i la titularitat exclusiva de la pàtria potestat respecte del fill menor comú, B., i prive el pare de la pàtria potestat.  
2. No s'estableix cap règim de visites entre el pare i el fill menor.  
  
3. El pare ha de pagar, en concepte de pensió d'aliments per al seu fill, la suma de 125 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus de consum.  
4. Les despeses extraordinàries necessàries que genere el fill seran sufragades per ambdós progenitors al 50 %.   
Tot això, sense fer imposició expressa de les costes a cap dels litigants.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies, que no suspendrà l'eficàcia de les mesures disposades.  
De conformitat amb la disposició addicional 15a de la Llei orgànica del poder judicial, introduïda per l'article 1.9 de la Llei orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que pronuncie, mane i firme».  
  
Castelló de la Plana, 21 de setembre de 2016.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8128, del 15-09-2017 (2017/7896)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'un centre esportiu d'alt rendiment en el terme municipal d'Enguera, ubicada en el polígon 9, parcel·les 43 (part), 44 i 47. Expedient 2015/0330.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8128

Data del DOGV
:   15-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7896


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'un centre esportiu d'alt rendiment en el terme municipal d'Enguera, ubicada en el polígon 9, parcel·les 43 (part), 44 i 47. Expedient 2015/0330.   
 [2017/7896]  
Admesa a tràmit la sol·licitud de declaració d'interés comunitari promoguda per Blas Cervera Rubio, en representació de Soccer Inter-Action, SL, per a una atribució d'ús i aprofitament en sòl no urbanitzable, relativa a la instal·lació d'un centre esportiu d'alt rendiment (expedient 2015/0330), en el terme municipal d'Enguera, ubicada en el polígon 9, parcel·les 43 (part), 44 i 47, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP de l'avinguda de Gregorio Gea, número 27, de València, en horari d'exposició al públic de 09.00 a 14.30 hores.  
  
València, 10 d'agost de 2017.- El cap del Servei Territorial d'Urbanisme: Emilio Argente Hernández.
Diari Oficial de la Generalitat Valenciana


Sumari del DOGV 8006, del 23-03-2017 (2017/1480)

Notificació de la sentència dictada en el procediment ordinari número 376/2014.
-------------------------------------------------------------------------------

### Dades del document

Número de DOGV
:   8006

Data del DOGV
:   23-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1480


Organisme emissor
:   Jutjat de Primera Instància i Instrucció Número 5 de Sueca

Tipus de document
:   Edicte

Notificació de la sentència dictada en el procediment ordinari número 376/2014. [2017/1480]  
En aquest procediment ordinari, seguit a instàncies de Vicente Cogollos Santamans i Inmaculada Borja Naval contra Construcciones Montón y Renart, SA, s'ha dictat la sentència que, literalment, és com segueix:  
  
«Jutjat de Primera Instància número 5 de Sueca  
Procediment: Procediment ordinari 000376/2014.  
Demandants: Vicente Cogollos Santamans i Inmaculada Borja Naval.  
Procuradora: María José Cruz Sorribes.  
Lletrat: Francisco Jesús Ventura Nos.  
Demandat: Construcciones Montón y Renart, SA.  
Sentència número 158/2015  
Sueca, 29 d'octubre de 2015  
Lucía Mayordomo Luján, jutgessa del Jutjat de Primera Instància i Instrucció número 5 de Sueca i partit judicial, he vist aquestes actuacions de judici ordinari, seguides davant d'aquest jutjat amb el número 376/2015, a instàncies de Vicente Cogollos Santamans i Inmaculada Borja Naval, representada per la procuradora María Jesús Cruz Sorribes i assistida pel lletrat [?], contra Construcciones Montón y Renart, SA.  
  
Dispositiva  
Estime la demanda formulada per Vicente Cogollos Santamans i Inmaculada Borja Naval a través de la seua representació en actuacions, la procuradora María Jesús Cruz Sorribes, contra Construcciones Montón y Renart, SA, exercint una acció declarativa de domini, i declare que Vicente Cogollos Santamans i Inmaculada Borja Naval són legítims propietaris de l'habitatge siti a Sueca, carrer Cap Blanc, R, 15, platja del Rei, Mareny de Barraquetes, CP 46405, amb la referència cadastral 6974011YJ34687S0007TM, per prescripció adquisitiva en virtut del que estableix l'article 1959 del Codi Civil.  
Tot això, fent condemna a costes a la part demandada.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació davant l'audiència provincial mitjançant un escrit que s'haurà de presentar en aquest jutjat dins del termini dels 20 dies següents al de la notificació.»  
  
I atés que el demandat, Construcciones Montón y Renart, SA, es troba en parador desconegut, expedisc aquest edicte a fi que li valga de notificació de forma deguda.  
  
Sueca, 30 d'octubre de 2015.- La lletrada de l'Administració de justícia: M.ª José Segovia Albaráñez.
Diari Oficial de la Generalitat Valenciana


Sumari del DOGV 8098, del 03-08-2017 (2017/6327)

Informació pública de l'aprovació de l'expedient incoat per a l'adopció de la bandera municipal.
------------------------------------------------------------------------------------------------

### Dades del document

Número de DOGV
:   8098

Data del DOGV
:   03-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6327


Organisme emissor
:   Ajuntament de Puebla de Arenoso

Tipus de document
:   Anunci

Informació pública de l'aprovació de l'expedient incoat per a l'adopció de la bandera municipal. [2017/6327]  
Aprovat per aquesta corporació l'expedient incoat per a l'adopció de la bandera municipal, en sessió celebrada el 14 de juny de 2017, queda exposat al públic a la Secretaria d'aquest ajuntament pel termini d'un mes a comptar des de l'endemà de la publicació en el Diari Oficial de la Generalitat Valenciana, a l'efecte que tots els qui tinguen interés en l'assumpte puguen examinar-lo i al·legar el que estimen convenient.  
  
  
Puebla de Arenoso, 2 de juliol de 2017.- L- alcaldessa: Montserrat González Beltrán.
Diari Oficial de la Generalitat Valenciana


Sumari del DOGV 8100, del 07-08-2017 (2017/7160)

Bases del procés selectiu per a cobrir dues places de tècnic/a d'administració general, pel torn de promoció interna, mitjançant el procediment de concurs oposició.
--------------------------------------------------------------------------------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7160


Data del document
:   20-07-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * concurs administratiu

Bases del procés selectiu per a cobrir dues places de tècnic/a d'administració general, pel torn de promoció interna, mitjançant el procediment de concurs oposició. [2017/7160]  
En el Butlletí Oficial de la Província d'Alacant número 136, de 18 de juliol de 2017, així com en la pàgina web i en el tauler d'anuncis de l'Ajuntament de Benidorm, s'han publicat íntegrament les bases que han de regir el procés selectiu per a cobrir dues places de tècnic/a d'administració general, pel torn de promoció interna, mitjançant el procediment de concurs oposició.  
Les instàncies es presentaran d'acord amb el que preveu la base tercera de les que regeixen la convocatòria, en el termini de 20 dies naturals a comptar des de l'endemà de la publicació de l'anunci extracte de la convocatòria en el Boletín Oficial del Estado.  
Els successius anuncis relatius a la convocatòria, quan siguen procedents, de conformitat amb les bases, es publicaran en el tauler d'edictes i la pàgina web de l'Ajuntament.  
  
Benidorm, 20 de juliol de 2017.- El regidor delegat de Recursos Humans: Jesús Carrobles Blanco.